ตอนเที่ยงได้ไปกินข้าวที่โรงอาหารและวางจานข้าวกับแก้วน้ำไว้บนโต๊ะอาหารไว้แล้วได้ออกไปล้างช้อนประมาณ2นาทีกว่าๆแล้วกลับมากินอาหาร มาเอะใจหลังจากกินข้าวเสร็จรู้สึกกังวลกลัวมีน้ำลายสุนัขปนเปื้อนอยู่กับอาหารหรือน้ำขณะที่ตนเองออกไปล้างช้อนเพราะแถวนั้นมีสุนัขจรจัดที่อยู่ในบริเวณโรงอาหาร3-4ตัวแต่ตอนที่กลับมาที่โต๊ะอาหารไม่เห็นสุนัขมากิน ถ้าสมมุติว่าอาหารหรือแก้วน้ำมีสุนัขแอบมากินแล้วเรากินเข้าไปจะเป็นอะไรมั้ยคะตนเองเหมือนมีแผลในช่องปากมีอาการแสบๆด้วย(เคยฉีดวัคซีนป้องกันพิษสุนัขบ้าเมื่อต้นเดือนธันวาคม64)ควรต้องไปฉีดประตุ้นมั้ยคะรู้สึกกลัวมากๆ
สวัสดีค่ะ การสัมผัสกับสัตว์ที่อาจทำให้ติดเชื้อโรคพิษสุนัขบ้ามาได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆจากที่กล่าวมา ถ้ามีน้ำลายสุนัขปนเปื้นอในอาหารหรือตามภาชนะนั้น เชื้อโรคที่ออกมาอยู่นอกร่างกายสิ่งมีชีวิต มักจะตายไปอย่างรวดเร็ว มีโอกาสน้อยที่จะติดโรคจากกรณีที่กล่าวมา ส่วนใหญ่มักจะต้องเป็นการโดนกัดหรือข่วนโดยตรง แล้วน้ำลายสัตว์สัมผัสกับแผล ณ ตอนนั้นๆเลยมากกว่าจากที่กล่าวมา น่าจะยังไม่มีข้อบ่งชี้ที่ต้องไปรับวัคซีนกระตุ้นอีก และถ้าเคยรับวัคซีนป้องกันพิษสุนัขบ้ามาประมาณ 1 เดือนก่อนหน้านี้ ภูมิคุ้มกันน่าจะยังอยู่ในระดับสูงมาก ไม่น่าจะจำเป็นต้องฉีดกระตุ้น ยกเว้นว่าไม่สบายใจมาก อาจนำสมุดวัคซีนเดิมไปพบแพทย์ที่รพใกล้บ้านเพื่อซักประวัติ ตรวจร่างกาย ประเมินความเสี่ยงอีกครั้ง